মহাবোধি মন্দির
মহাবোধি মন্দির (সংস্কৃত: महाबोधि मंदिर) বুদ্ধগয়ায় অবস্থিত একটি বৌদ্ধ মন্দির। এখানে সিদ্ধার্থ গৌতম বুদ্ধত্ব লাভ করেন। বোধগয়া ভারতের বিহার রাজ্যের রাজধানী পাটনা শহর থেকে ৯৬ কিমি (৬০ মা) দূরে অবস্থিত। মন্দিরের পশ্চিম দিকে পবিত্র বোধিবৃক্ষটি অবস্থিত। পালিশাস্ত্রে এই গাছটির নাম বোধিমণ্ড এবং এখানকার মঠটির নাম বোধিমণ্ড বিহার। মন্দিরের উচ্চতম শীর্ষটির উচ্চতা ৫৫ মিটার (১৮০ ফু)। মহাবোধি মন্দির হিন্দু ও বৌদ্ধ উভয়ের কাছে চূড়ান্ত শ্রদ্ধার । হিন্দুদের কাছে বুদ্ধদেব অবতার হিসেবে পূজিত । তাই মোহবোধি মন্দিরকে বিশেষ গুরুত্বের জায়গায় রেখেছে ভারত সরকার । ভারতের ধর্মীয় সহনশীলতার ও আন্তরিকতার যে বাতাবরণ রয়েছে যাকে প্রকাশ করে এই মহাবোধি মন্দির । আমাদের মনে রাখতে হবে বাংলা সাহিত্যের প্রথম নিদর্শন চর্যাপদ হারিয়ে যেত যদি না তা নেপাল রাজদরবারে পৌঁছতো । ইসলামী শাসকদের আক্রমণে বৌদ্ধ সিদ্ধাচার্যেরা নিজেদের প্রাণ, ধর্ম ও সাহিত্য-সংস্কৃতি বাঁচাতে আশ্রয় নেয় হিন্দুধর্মাবলম্বী নেপাল রাজের দরবারে । মহাবোধি মন্দিরও অনুরূপ ভাবে ধ্বংস হয়ে প্রায় হারিয়ে যেতে বসেছিল সেই আক্রমণে। ভারত সরকার প্রচুর অর্থ বরাদ্দ করছে মহাবোধি মন্দির তথা বুদ্ধগয়ার উন্নয়নে।